**BOSNA I HERCEGOVINA**

**Federacija Bosne i Hercegovine**

**TUZLANSKI KANTON**

**GRAD GRAČANICA**

**JU „Druga osnovna škola“ Gračanica**

**Gračanica**

**Broj: 01-832/21**

**Datum: 15.06.2021 .godine**

Na osnovu člana 105. stav 1. tačka (b), a u vezi sa članom 108. stav 1. i stav 2. Zakona o osnovnom odgoju i obrazovanju („Službene novine Tuzlanskog kantona“ broj: 10/20-prečišćeni tekst, 8/21),) , a u vezi člana 19. stav 4. Zakona o izmjenama i dopunama Zakona o osnovnom odgoju i obrazovanju („Službene novine Tuzlanskog kantona“ broj: 8/21 ) i Odluke privremenog Školskog odbora o raspisivanju konkursa za izbor i imenovanje direktora, broj: 01-534/21 od 03.06.2021 .godine, JU „Druga osnovna škola“ Gračanica, raspisuje

**K O N K U R S**

**za izbor i imenovanje direktora JU „Druga osnovna škola“ Gračanica**

Raspisuje se konkurs za izbor i imenovanje direktora JU „Druga osnovna škola“ Gračanica u Gračanici na mandatni period od 4 (četiri) godine.

**Opis poslova**

Direktor škole rukovodi školom i obavlja i druge poslove u skladu sa članom 111. Zakona o osnovnom odgoju i obrazovanju („Službene novine Tuzlanskog kantona“ broj: 10/20-prečišćeni tekst i 8/21).

**Opći uslovi**

Kandidat za direktora škole mora ispunjavati sljedeće opće uslove:

a) da je državljanin Bosne i Hercegovine,

b) da je zdravstveno sposoban za obavljanje poslova direktora škole,

c) da se na njega ne odnosi član IX stav (1) Ustava BiH,

d) da nije osuđivan za krivično djelo,

e) da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poslova direktora, nastavnika ili stručnog saradnika škole.

**Posebni uslovi**

Kandidat za direktora škole, pored općih uslova mora ispunjavati i sljedeće posebne uslove:

1. da ispunjava uslove za nastavnika ili stručnog saradnika škole i da ima VII stepen stručne spreme, odnosno visoko obrazovanje najmanje prvog ciklusa Bolonjskog sistema studiranja,
2. da ima najmanje pet godina radnog iskustva na poslovima nastavnika ili stručnog saradnika škole ,
3. da ima položen stručni ispit za samostalan rad na poslovima nastavnika ili stručnog saradnika,
4. da ima program rada i razvoja škole za period na koji se imenuje direktor,
5. da nije u skladu sa članom 87. Zakona o osnovnom odgoju i obrazovanju nepodoban za rad s djecom,
6. da nije član izvršnih organa političkih stranaka,
7. da mu nije u posljednje tri godine prije dana objavljivanja konkursa bio otkazan ugovor o radu zbog disciplinske odgovornosti ili kojem je u istom periodu izrečena disciplinska mjera otpusta iz državne službe,
8. da nema direktan finansijski ili drugi lični interes u JU „Druga osnovna škola“ Gračanica u Gračanici , koji bi mogao dovesti do sukoba sa njegovom dužnošću direktora,
9. da nije imenovan na dužnost direktora dva uzastopna puna mandata u istoj školi u kojoj konkuriše za direktora,
10. da nije pravosnažno osuđeno za neko od krivičnih djela iz člana 87. stav (1) Zakona o osnovnom odgoju i obrazovanju, da nije kažnjavano iz oblasti privrednog prijestupa, da mu nije izrečena zaštitna mjera zabrane vršenja poslova direktora, nastavnika ili stručnog saradnika škole i da u mandatnom periodu ne stiče uslove za odlazak u penziju shodno odredbama Zakona o radu.

**Za direktora škole ne može biti imenovano lice koje ne ispunjava opće i posebne uslove konkursa.**

Uz prijavu na konkurs, koja sadrži kraću biografiju, kandidati su dužni dostaviti dokaz o

ispunjavanju svih uslova (općih i posebnih), odnosno sljedeću dokumentaciju (original ili

ovjerene kopije ne starije od šest mjeseci):

1. Uvjerenje o državljanstvu (ne starije od 6 mjeseci računajući od dana izdavanja),
2. Dokaz o stručnoj spremi,
3. Potvrda o radnom iskustvu, izdata od strane škole, da ima najmanje pet godina radnog iskustva na poslovima nastavnika ili stručnog saradnika škole,
4. Uvjerenje o položenom stručnom ispitu za samostalan rad u oblasti obrazovanja,

na poslovima nastavnika ili stručnog saradnika škole,

1. Program rada i razvoja JU „Druga osnovna škola“ Gračanica u Gračanici, za period na koji se imenuje direktor,
2. Ovjerena izjava kandidata da se na njega ne odnosi član IX stav (1) Ustava BiH,
3. Ovjerena izjava kandidata da nije osuđivan za krivično djelo,
4. Ovjerena izjava kandidata da nije pravosnažno osuđivan za krivično djelo koje ga po članu 87. Zakona o osnovnom odgoju i obrazovanju čini nepodobnim za rad s djecom,
5. Ovjerena izjava kandidata da nije član izvršnih organa političkih stranaka,
6. Ovjerena izjava kandidata da mu nije u posljednje tri godine prije dana objavljivanja konkursa bio otkazan ugovor o radu zbog disciplinske odgovornosti ili kojem je u istom periodu izrečena disciplinska mjera otpusta iz državne službe,
7. Ovjerena izjava kandidata da nema direktan finansijski ili drugi lični interes u JU „Druga osnovna škola“ Gračanica u Gračanici, koji bi mogao dovesti do sukoba sa njegovom dužnošću direktora,
8. Ovjerena izjava kandidata da nije imenovan na dužnost direktora dva uzastopna puna mandata u istoj školi u kojoj konkuriše za direktora,
9. Ovjerena izjava kandidata da nije pravosnažno osuđeno za neko od krivičnih djela iz člana 87. stav (1) Zakona o osnovnom odgoju i obrazovanju, da nije kažnjavano iz oblasti privrednog prijestupa, da mu nije izrečena zaštitna mjera zabrane vršenja poslova direktora, nastavnika ili stručnog saradnika škole i da u mandatnom periodu ne stiče uslove za odlazak u penziju shodno odredbama Zakona o radu.

Pod ovjerenom izjavom podrazumijeva se izjava ovjerena od strane nadležnog gradskog ili općinskog organa, odnosno izjava ovjerena od strane notara.

Kandidat koji bude imenovan za direktora dužan je dostaviti :

- Ljekarsko uvjerenje nadležne zdravstvene ustanove (ne starije od 3 mjeseca) i

- Izjavu ovjerenu od strane nadležnog organa o odstupanju sa pozicije predsjednika ili člana Školskog odbora ukoliko je u tom momentu obavljao navedenu dužnost.

Nakon provedene konkursne procedure, Školski odbor vrši izbor i imenovanje direktora škole

na period od 4 (četiri) godine, uz prethodno pribavljeno pozitivno stručno mišljenje Pedagoškog zavoda i saglasnost nadležnog Ministarstva, te vlastite ocjenu dostavljenog Programa rada i razvoja škole za period na koji se imenuje direktor. Kandidat koji nije dobio saglasnost nadležnog Ministarstva ne može biti imenovan za direktora škole.

O rezultatima konkursa kandidati će biti pismeno obaviješteni u roku od 8 (osam) dana od dana donošenja Odluke o imenovanju. Odluka o imenovanju direktora škole je konačna.

**Konkurs ostaje otvoren 15 (petnaest) dana od dana objavljivanja u dnevnom listu „Dnevni avaz“.**

**Nepotpune i neblagovremene prijave neće se uzimati u razmatranje.**

**Prijave dostavljati lično ili na adresu škole:**

**JU „Druga osnovna škola“ Gračanica u Gračanici**

**Patriotske lige bb. 75320 Gračanica**

**Sa naznakom: (Konkurs za izbor i imenovanje direktora JU „Druga osnovna škola“ Gračanica u Gračanici – NE OTVARATI)**

**Predsjednik privremenog Školskog odbora**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Irma Vretenarević**